CELEX: 62007CB0456
Language: fi
Date: 2008-05-21 00:00:00
Title: Asia C-456/07: Yhteisöjen tuomioistuimen määräys (seitsemäs jaosto) 21.5.2008 (Najvyšší súd Slovenskej republikyn (Slovakian tasavalta) esittämä ennakkoratkaisupyyntö) — Karol Mihal v. Daňový úrad Košice V (Yhteisöjen tuomioistuimen työjärjestyksen 104 artiklan 3 kohdan ensimmäinen alakohta — Kuudes arvonlisäverodirektiivi — Verovelvolliset — 4 artiklan 5 kohdan ensimmäinen alakohta — Julkisoikeudelliset yhteisöt — Haastemiehet — Luonnolliset henkilöt ja oikeushenkilöt)

15.8.2008   
            
            
               FI
            
            
               Euroopan unionin virallinen lehti
            
            
               C 209/17
            
         Yhteisöjen tuomioistuimen määräys (seitsemäs jaosto) 21.5.2008 (Najvyšší súd Slovenskej republikyn (Slovakian tasavalta) esittämä ennakkoratkaisupyyntö) — Karol Mihal v. Daňový úrad Košice V
   (Asia C-456/07) (1)
   
   (Yhteisöjen tuomioistuimen työjärjestyksen 104 artiklan 3 kohdan ensimmäinen alakohta - Kuudes arvonlisäverodirektiivi - Verovelvolliset - 4 artiklan 5 kohdan ensimmäinen alakohta - Julkisoikeudelliset yhteisöt - Haastemiehet - Luonnolliset henkilöt ja oikeushenkilöt)
   (2008/C 209/24)
   Oikeudenkäyntikieli: slovakki
   Ennakkoratkaisua pyytänyt tuomioistuin
   Najvyšší súd Slovenskej republiky
   Asianosaiset
   
      Kantaja: Karol Mihal
   
      Vastaaja: Daňový úrad Košice V
   Oikeudenkäynnin kohde
   Ennakkoratkaisupyyntö — Najvyšši súd Slovenskej republiky — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 4 artiklan 5 kohdan ensimmäisen alakohdan tulkinta — Sellaisen julkisoikeudellisen yhteisön sulkeminen verovelvollisuuden ulkopuolelle, joka harjoittaa toimintaa tai suorittaa liiketoimia viranomaisen ominaisuudessa — Julkisia tehtäviä hoitavien haastemiehien kuuluminen tämän käsitteen soveltamisalaan — Välitön oikeusvaikutus
   Määräysosa
   Haastemiehen harjoittaman toiminnan kaltainen toiminta ei ole arvonlisäverotonta yksinomaan sen perusteella, että se muodostuu viranomaisten valtaoikeuksiin kuuluvan toiminnan harjoittamisesta. Siinäkin tapauksessa, että haastemiehen katsottaisiin pääasiassa kyseessä olevan lainsäädännön kaltaisen lainsäädännön mukaan hoitavan tehtävässään tällaista toimintaa, se ei harjoita toimintaansa julkisoikeudellisena yhteisönä, koska ei kuulu viranomaisorganisaatioon vaan harjoittaa itsenäistä taloudellista toimintaa vapaan ammatin harjoittajana, eikä sen näin ollen kuulu jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 4 artiklan 5 kohdan ensimmäisessä alakohdassa säädetyn vapautuksen piiriin.
   
      (1)  EUVL C 315, 22.12.2007.